stanford-oval/wikipedia huggingface dataset:
VL Sääski
Onnettomuudet

Sääskille sattui ilmavoimien tilastojen mukaan kaksi kuolemaan johtanutta onnettomuutta. Ensimmäinen sattui koneyksilö SÄ-119:lle 3. heinäkuuta 1930, kun luutnantti Viksten ajoi koneen laskussa Kuolemajärven Kipinolanjärvellä puihin. Ohjaaja kuoli, mutta matkustajana ollut lentosotamies Tuomi selvisi. Toinen onnettomuus sattui Sortavalassa noin kahdeksan vuotta myöhemmin 11. lokakuuta 1938, kun koneyksilö SÄ-139 joutui syöksykierteeseen sadan metrin korkeudessa. Lennolla mukana olleet kersantti Hietala ja mekaanikko Lassila kuolivat onnettomuudessa.
Erilaisia vaurioita raportoitiin konetyypin käyttöaikana yhteensä 104, ja näistä vaurioista 61 eli yli puolet sattui jäljellä olleiden 18 Sääsken siirryttyä pääasiassa koulutuskäyttöön vuonna 1939. Pakkolaskuista suurin osa tapahtuikin Kauhavalla ja sen lähipitäjissä yleisimmin erinäisten moottorivikojen seurauksena.
Museokoneet

Suomen ilmavoimien Sääski IIA SÄ-122 Suomen ilmailumuseossa Vantaalla.
Tullihallituksen Sääski II LK-1 Merikeskus Vellamossa Kotkassa.
Gidsken Jakobsenin Sääski II -koneen replika Norjan ilmailumuseossa Bodøssä.
Rakenne

Sääsken perusraaka-aineena oli suomalainen mäntypuu. Koneen salkorakenteiset osat oli pääosin pinnoitettu kankaalla. Koivuvaneria käytettiin kellukkeiden, siipikaarien ja muutamien muiden osien pinnoittamiseen.
Ylä- ja alasiipi sijoitettiin mahdollisimman etäälle toisistaan interferenssin minimoimiseksi ja etuohjaamoon pääsyn helpottamiseksi. Pääasiassa puiset siipirakenteet pinnoitettiin kyllästetyllä pellavakankaalla. 120 litran polttoainesäiliö sijoitettiin yläsiiven keskelle.
Runko oli poikkileikkaukseltaan neliskulmainen, ja sen päärakenne oli siipien tapaan kangaspingotettu puurakenne. Siivet kiinnittyivät kahteen koivuvanerista ja mäntypuusta valmistettuun pääkaareen, jotka ottivat myös laskutelineen ja ohjaamojen tuottamat kuormat. Moottori kiinnittyi värinöitä vaimentavalla joustavalla kiinnityksellä rungon etuosan alumiinipintaiseen paksuun vanerilevyyn. Ohjaamot olivat kooltaan ahtaat, joten niihin pääsy oli hankalaa, kun lentäjällä oli paksu vaatetus ja hän käytti laskuvarjoa.
Versiot

Nyrkki-Sääski (K-SASA) – käsityönä valmistettu prototyyppi, merkittäviä rakenteellisia eroja myöhempiin tehdasvalmisteisiin koneisiin.
Sääski II – Osakeyhtiö Sääsken Valtion lentokonetehtaalta tilaamat neljä sarjakonetta ja varhaiset ilmavoimien I-sarjan Sääsket. Suurempi siipi ja pidempi runko prototyyppiin nähden. Tyhjämassa parikymmentä kiloa suurempi.
Sääski IIA – SÄ-127:n jälkeen valmistetut koneet. Suurempi siipi Sääski II -koneisiin verrattuna.
Sääski III – suunniteltu kaksipaikkainen matkakone.
Sääski IV (SÄ-120) – Suomen ilmavoimien koneyksilö, jossa oli merkittäviä rakenteellisia eroja, kuten eri siipiprofiili ja siivekkeet myös yläsiivissä. Muunnettiin Sääski II -tyyppisestä ilmavoimien I-sarjan koneesta elokuussa 1935.
Käyttäjät

| --- | --- |
 1. Erillinen Merilentolaivue (myöhemmin Lentoasema 6 ja Lentorykmentti 4)  2. Erillinen Merilentolaivue (myöhemmin Lentoasema 3)  Erillinen Maalentolaivue  Ilmavoimien Esikunta  Koelentue  Lentoasema 1  Lentolaivue 10  Lentolaivue 12  Lentolaivue 14  Lentolaivue 16  Lentolaivue 26 :  Lentorykmentti 1  Lentorykmentti 2  Lentorykmentti 3  Lentosotakoulu  Maalentokoulu  Mekaanikkokoulu  Merilentoasema (myöhemmin Lentoasema 2 ja Erillinen Lentolaivue)  Merilentoeskadeeri (myöhemmin Lentoasema 4)  Täydennyslentorykmentti 1  Täydennyslentolaivue 17
Tekniset tiedot (Sääski IIA)

Lähde:
Yleiset ominaisuudet
Miehistö: 2
Pituus: &&&&&&&&&&&&&&07.04000007,4 m
Kärkiväli: &&&&&&&&&&&&&&09.09000009,9 m
Korkeus: &&&&&&&&&&&&&&02.04000002,40 m
Siipipinta-ala: &&&&&&&&&&&&&024.&&&&0024 m²
Tyhjäpaino: &&&&&&&&&&&&0563.&&&&00563 kg
Lentopaino: &&&&&&&&&&&&0860.&&&&00860 kg maakoneena, 964 kg vesikoneena
Voimalaite: &&&&&&&&&&&&&&01.&&&&001 × Siemens-Halske Sh 12 yhdeksänsylinterinen tähtimoottori; &&&&&&&&&&&&&089.&&&&0089 kW (&&&&&&&&&&&&0120.&&&&00120 hv)
Suoritusarvot
Suurin nopeus: &&&&&&&&&&&&0150.&&&&00150 km/h maakoneena, 138 km/h kellukkeilla
Matkalentonopeus: &&&&&&&&&&&&0125.&&&&00125 km/h maakoneena
Lentoaika: 3,5 h
Lakikorkeus: &&&&&&&&&&&04500.&&&&004 500 m
Nousuaika: 20 min 2 000 metriin maakoneena
Aiheesta muualla

Kuvia tai muita tiedostoja aiheesta VL Sääski Wikimedia Commonsissa
VL Sääski II:n esittely Suomen ilmailumuseon verkkosivuilla
Ensimmäisellä Suomessa suunnitellulla lentokoneella oli rutkasti epäonnea – ”Ihme että tuli joskus ehjänä alas” Tekniikka & Talous.  9.12.2018.
Valtion lentokonetehtaan ja Valmetin valmistamia lentokonetyyppejä
| --- | --- |
IVL ja VL:   A.22 Hansa  C.24  C.25  K.1 Kurki  D.26/27 Haukka  Sääski  E.30/31 Kotka  F.30 Paarma  Tuisku  Viima  Pyry  Humu  Myrsky  Pyörremyrsky 
Valmet:   Tuuli II  Vihuri  Tuuli III  L-70 Vinka  PIK-23 Towmaster  L-90 Redigo 
Suunnitellut konetyypit:   B  Puuska  Tuuli I  Vihuri 
K-SASA
Norjalainen Gidsken Jakobsen VL Sääski - koneensa kanssa.
K-SASB Suomenlinnassa helmikuussa 1929.
Pakkolaskun tehneen SÄ-130:n siipiä kiinnitetään uudelleen Käkisalmen lentokentällä heinäkuussa 1942.
Sääskistä pisimmän käyttöhistorian omasi OH-VIA, joka pysyi ilma-alusrekisterissä aina vuoteen 1954.
Vanha sukusalaisuus

Reginald Musgrave. Sidney Pagetin kuvitusta Strand Magazinessa
Le Trésor des Musgraves (1912).
Vanha sukusalaisuus (engl. The Adventure of the Musgrave Ritual) on Arthur Conan Doylen kirjoittama Sherlock Holmes -novelli. Se julkaistiin alun perin Strand Magazinessa toukokuussa 1893 Sidney Pagetin kuvittamana. Suomeksi novelli ilmestyi ensimmäistä kertaa nimellä ”Musgraven perhesalaisuus” 1901.
Poikkeuksellista tarinassa on, ettei tarinan kertojana toimi tavalliseen tapaan tohtori Watson vaan itse Sherlock Holmes, joka selostaa ystävälleen tätä yhtä varhaisimmista tapauksistaan (se on Holmesin kolmas tapaus).
Juoni

Tarinassa Sherlock Holmes saa tehtäväkseen selvittää erään vanhan sukulinnan hovimestarin yllättävän katoamisen. Muutamaa päivää ennen katoamista linnan isäntä oli tavannut tämän silmäilemässä joitakin suvun aikuistumisriittejä koskevia papereita. Muutamaa päivää tämän jälkeen hovimestari - joka sattui  aikanaan rakastamaan erästä linnan palvelijatarta, ennen kuin hylkäsi tämän - katosi salaperäisesti, samoin tämän entinen rakastettu.
Seuraamalla sukuriitin monimutkaisia ohjeita ja arvoituksia Holmes onnistuu lopulta löytämään kellarin, jonka lattiassa on raskaan kivilaatan peittämä aukko. Sen alta löytyy hovimestarin ruumis ja pussi, jonka sisällön arvelee myöhemmin olevan Englannin kuninkaiden muinainen kruunu, joka katosi 1600-luvulla, kun Kaarle I syöstiin vallasta. Holmes arvelee, että suvun monarkistinen jäsen on piilottanut kruunun tarkoituksenaan antaa se Kaarlen seuraajalle, mutta rituaali ei ole siirtynyt suvun seuraavalle jäsenelle, ja kruunu on unohtunut.
Holmes päättelee, että hovimestari on saanut tietää suvun aarteesta, jonka vuoksi tämä on salaa tutkinut sukuriitin sisältöä. Noudattamalla ohjeita hänkin on löytänyt kellarin. Kivi on kuitenkin ollut liian raskas hänelle, joten hän on pyytänyt entisen rakastettunsa apuun. Tämä on kuitenkin kostanut miehelle ja sulkenut aukon kivellä miehen ollessa aukossa.
Henkilöt

Sherlock Holmes
Tohtori Watson
Reginald Musgrave, Holmesin koulutoveri
Brunton, Musgravien hovimestari, joka katosi
Rachel Howell, palvelijatar, joka myös katosi
Sovitukset

Novellin pohjalta on tehty kaksi mykkäelokuvaa, kumpikin nimellä The Musgrave Ritual. Brittiläis-ranskalaisen version ohjasi 1913 Georges Tréville, joka myös näytteli Holmesia. Brittiläisen version ohjasi vuonna 1922 George W. Ridgwell, ja Holmesia näytteli Eille Norwood.
Novellin pohjalta on tehty televisiosarjaan Sherlock Holmesin paluu jakso Musgraven sukusalaisuus (The Musgrave Ritual 1986).
Suomennokset

Novellin suomennokset ovat ilmestyneet nimillä ”Musgravien perhesalaisuus”, ”Sukulinnan salaisuus” ja ”Vanha sukusalaisuus”:
Musgravien perhesalaisuus” -nimellä novellikokoelmissa:
1904: Sherlock Holmes'in seikkailut II. Suomentanut Matti Pennanen. Yrjö Weilin
1907: Musgravien perhesalaisuus. Suomennos. Kevyttä lukemista numero 17. Yrjö Weilin
1919: Kadonnut kilpajuoksija. Suomennos. Kustannusosakeyhtiö Kirja
1924: Vampyyri. Suomennos. Kustannusosakeyhtiö Minerva
”Sukulinnan salaisuus” -nimellä novellikokoelmassa:
1933: Kadonnut kilpahevonen. Sherlock Holmesin seikkailut III. Suomentanut O. E. J. (=Juurikorpi). WSOY
”Vanha sukusalaisuus” -nimellä novellikokoelmassa:
1957: Sherlock Holmesin seikkailut osa 1. Suomentanut O. E. Juurikorpi. WSOY
Aiheesta muualla

Kuvia tai muita tiedostoja aiheesta Vanha sukusalaisuus Wikimedia Commonsissa
Musgraven perhesalaisuus Karjalatar-lehdestä Jatkokertomuksia-blogissa (suomeksi)
The Musgrave Ritual Wikiaineistossa (englanniksi)
The Musgrave Ritual (1922) Internet Movie Databasessa (englanniksi)
The Return of Sherlock Holmes: The Musgrave Ritual (1986) Internet Movie Databasessa (englanniksi)
Holmes pohtii arvoitusta
Vesipallon SM-sarja 1970

Vesipallon Suomen-mestaruus 1970 ratkaistiin yksinkertaisessa sarjassa. Kuhat voitti mestaruuden. Varsinaisen SM-sarjan lisäksi pelattiin myös SM-hallisarja, jonka voitti HSS.
Mestaruussarja > Sarjataulukko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Kuhat | 7 | 7 | 0 | 0 | 55–19 | 14 |
| Helsingfors Simsällskap | 7 | 6 | 0 | 1 | 69–24 | 12 |
| Vetehiset | 7 | 4 | 1 | 2 | 52–32 | 9 |
| Helsingin Uimarit | 7 | 4 | 1 | 2 | 53–34 | 9 |
| Lahden Uimaseura | 7 | 3 | 0 | 4 | 45–37 | 6 |
| Turun Uimaseura | 7 | 2 | 0 | 5 | 36–38 | 4 |
| Delfiinit | 7 | 1 | 0 | 6 | 38–54 | 2 |
| Kuopion Uimaseura | 7 | 0 | 0 | 7 | 8–123 | 0 |
Mestaruussarja > Suomen-mestarit

Kuhat: Rauno Niemenkari, Reijo Vartia, Pertti Lehto, Jukka Mäkinen, Reijo Savaloja, Ossi Hellman, Raimo Pipinen, Klaus Saavalainen, Tapio Leväaho.
SM-hallisarja > Sarjataulukko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Helsingfors Simsällskap | 14 | 12 | 2 | 0 | 136–56 | 26 |
| Helsingin Uimarit | 14 | 12 | 1 | 1 | 156–39 | 25 |
| Kuhat | 14 | 9 | 1 | 4 | 106–64 | 19 |
| Vetehiset | 14 | 7 | 0 | 7 | 95–87 | 14 |
| Lahden Uimaseura | 14 | 6 | 0 | 8 | 73–104 | 12 |
| For Gentlemen Only | 14 | 4 | 0 | 10 | 89–123 | 8 |
| Oulun Uimaseura | 14 | 3 | 0 | 11 | 53–116 | 6 |
| Delfiinit | 14 | 2 | 0 | 12 | 48–117 | 4 |
Vladimir Jovović

Vladimir Jovović vuonna 2019.
Vladimir Jovović (s. 26. lokakuuta 1994 Nikšić, Jugoslavia) on montenegrolainen jalkapalloilija, pelipaikaltaan laitahyökkääjä. Hän on pituudeltaan 173-senttimetrinen. Hän on pelannut Montenegron ja Serbian lisäksi Tšekissä, jossa hän on edustanut FK Jablonecia kausina 2017–2021 ja uudelleen kesästä 2022 alkaen.
Jovović pelasi Montenegron A-maajoukkueessa ensimmäisen kerran marraskuussa 2013 ystävyysottelussa Luxemburgia vastaan. Hän on pelannut toukokuun 2023 loppuun mennessä 51 A-maaottelua, joissa hän on ollut 30 kertaa avauskokoonpanossa. Maaleja hän ei ole maaotteluissaan tehnyt.
Vilma Bobeck

| Mitalit> Maa:   Ruotsi.Naisten purjehdus.MM-kilpailut  | Mitalit> Maa:   Ruotsi.Naisten purjehdus.MM-kilpailut  | Mitalit> Maa:   Ruotsi.Naisten purjehdus.MM-kilpailut  | Maa:   Ruotsi> Naisten purjehdus. |
| --- | --- | --- | --- |
|  Kultaa | Haag 2023 | 49er FX |  |
|  Hopeaa | St. Margarets Bay 2022 | 49er FX |  |
|  Hopeaa | Lanzarote 2024 | 49er FX |  |
Vilma Bobeck (s. 5. tammikuuta 1998) on ruotsalainen kilpapurjehtija. Hän on 49er FX -luokan maailmanmestari vuodelta 2023.
Bobeck on sijoittunut 49er FX -luokan MM-kilpailuissa 19:nneksi vuonna 2017 ja 23:nneksi vuonna 2018, jolloin hän voitti nuorten maailmanmestaruuden. Vuonna 2019 hän jäi MM-kilpailuissa 47:nneksi ja vuonna 2020 sijalle 30. Vuodesta 2022 alkaen hän on menestynyt Rebecca Netzlerin parina. He saavuttivat MM-hopeaa vuonna 2022, voittivat maailmanmestaruuden vuonna 2023 ja sijoittuivat jälleen MM-hopealle vuonna 2024.
Vivianin lause

Summa s + u + t on yhtä suuri kuin kolmion korkeus.
Vivianin lause on geometrian teoreema, jonka mukaan tasasivuisen kolmion sivujen etäisyydet kolmion sisällä olevasta pisteestä ovat yhteenlaskettuna sama kuin kolmion korkeus.
Kaava on nimetty italialaisen matemaatikon Vincenzo Vivianin mukaan.
Vladimir Morozov

Vladimir Morozov on seuraavien henkilöiden nimi:
Vladimir Morozov (s. 1940), neuvostoliittolainen meloja ja olympiavoittaja
Vladimir Morozov (s. 1952), neuvostoliittolainen meloja ja olympiavoittaja
Vladimir Morozov (s. 1992), venäläinen taitoluistelija
Vladimir Morozov (s. 1992), venäläinen uimari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vladimir Morozov”, voi hakea sivunnimihaulla, laajalla sivunnimihaulla tai tekstihaulla.
Verbano-Cusio-Ossolan maakunta

Verbano-Cusio-Ossolan maakunnan kartta
Verbano-Cusio-Ossolan maakunta (ital. Provincia del Verbano-Cusio-Ossola) on yksi Italian maakunnista. Se sijaitsee Piemonten alueella Italian pohjoisosassa. Verbano-Cusio-Ossolan maakunnan pinta-ala on 2 261 km² ja vakinaisia asukkaita on noin 160 000. Maakunta muodostuu 76 kunnasta, ja sen pääkaupunki on Verbania. Verbano-Cusio-Ossolan maakunta muodostettiin vuonna 1996 yhdistämällä kolme aluetta, jotka olivat aiemmin kuuluneet Novaran maakuntaan.
Maantiede

Maakunta rajoittuu kaakossa Maggiorejärveen, lännessä Valais’n Alppeihin ja pohjoisessa Lepontisiin Alppeihin. Maakunnan asutus on keskittynyt Tocejoen ja sen sivujokien laaksoihin sekä Maggiorejärven länsirannalle. Pohjoisosa on vuoristoinen ja laaksoinen Ossolan seutu. Maggioren lisäksi maakunnan eteläosassa on toinen järvi, Lago d'Orta.
Verbano-Cusio-Ossolan maakunnan naapurialueet ovat Vercellin ja Novaran maakunnat etelässä, sveitsiläinen Valais’n kantoni lännessä ja pohjoisessa sekä Ticinon kantoni idässä.
Liikenne

Maantie- ja rautatiereitit muualle Italiaan kulkevat Maggiore- tai Lago d'Orta -järvien rantaa pitkin. Myös Maggiorejärven poikki Verbanian Intrasta Lavenoon on lauttayhteys . Sveitsiin pääsee Simploninsolan ja Simplonin rautatietunnelin kautta tai Valle Vigezzon laakson kautta.
Kaupungit

Maakunnan väekkäimmät kaupungit ovat Verbania (30 961 asukasta 31.12.2015), Domodossola (18 192) ja Omegna (15 398).
Aiheesta muualla

Kuvia tai muita tiedostoja aiheesta Verbano-Cusio-Ossolan maakunta Wikimedia Commonsissa
Virallinen sivusto (Arkistoitu – Internet Archive) (italiaksi)
Verbano-Cusio-Ossolan maakunta
Antrona Schieranco | Anzola d’Ossola | Arizzano | Arola | Aurano | Baceno | Bannio Anzino | Baveno | Bee | Belgirate | Beura-Cardezza | Bognanco | Borgomezzavalle | Brovello-Carpugnino | Calasca-Castiglione | Cambiasca | Cannero Riviera | Cannobio | Caprezzo | Casale Corte Cerro | Cavaglio-Spoccia | Ceppo Morelli | Cesara | Cossogno | Craveggia | Crevoladossola | Crodo | Cursolo-Orasso | Domodossola | Druogno | Falmenta | Formazza | Germagno | Ghiffa | Gignese | Gravellona Toce | Gurro | Intragna | Loreglia | Macugnaga | Madonna del Sasso | Malesco | Masera | Massiola | Mergozzo | Miazzina | Montecrestese | Montescheno | Nonio | Oggebbio | Omegna | Ornavasso | Pallanzeno | Piedimulera | Pieve Vergonte | Premeno | Premia | Premosello-Chiovenda | Quarna Sopra | Quarna Sotto | Re | San Bernardino Verbano | Santa Maria Maggiore | Stresa | Toceno | Trarego Viggiona | Trasquera | Trontano | Valstrona | Vanzone con San Carlo | Varzo | Verbania | Vignone | Villadossola | Villette | Vogogna
Viimeiseen pisaraan

| Viimeiseen pisaraan> Enough |
| --- | --- |

Ohjaaja:  Michael Apted
Käsikirjoittaja:  Nicholas Kazan
Tuottaja:   Rob Cowan  Irwin Winkler 
Säveltäjä:  David Arnold
Kuvaaja:  Rod Taylor
Pääosat:   Jennifer Lopez  Billy Campbell  Juliette Lewis  Dan Futterman  Fred Ward  Tessa Allen  Noah Wyle 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Netflix
Ensi-ilta:  24. toukokuuta 2002
Kesto:  115 min
Alkuperäiskieli:  englanti
Budjetti:  $38 milj.
Aiheesta muualla
IMDb 
Elonet
AllMovie
Infobox OKNimi-testi OK: 
Viimeiseen pisaraan (Enough) on vuonna 2002 julkaistu draamatrilleri, jonka ohjasi Michael Apted ja pääosassa on Jennifer Lopez.
Juonesta

Elokuva kertoo tarjoilijattaresta nimeltä Slim. Eräänä päivänä, kiusallisen välikohtauksen vuoksi hän tapaa komean Mitchin. Lopulta pari menee naimisiin ja saa lapsen. Avioelämä on ihanaa niin kauan kunnes Slim saa miehen kiinni siitä, että tämä on pettänyt häntä. Slim antaa anteeksi, mutta vieraissa käynnit jatkuvat ja Mitch käy väkivaltaiseksi Slimiä kohtaan ja alkaa hakkaaman tätä. Slim kestää tätä vähän aikaa, mutta lopulta pakenee lapsensa kanssa kotoa, Mitch perässään... Myöhemmin Slim saa opetusta itsepuolustuksen ammattilaiselta ja opettelee itsepuolustusta. Elokuvan loppu huipentuu välikohtaukseen Mitchin ja Slimin välillä ja Mitch saa maksaa kaikesta tekemästään omalla hengellään.
Näyttelijät

| 0 | 1 | 2 |
| --- | --- | --- |
|  Jennifer Lopez  | … |  Slim Hiller   |
|  Billy Campbell  | … |  Mitch Hiller   |
|  Juliette Lewis  | … |  Ginny   |
|  Dan Futterman  | … |  Joe   |
|  Fred Ward  | … |  Jupiter   |
|  Tessa Allen  | … |  Gracie Hiller   |
|  Noah Wyle  | … |  Robbie   |
Aiheesta muualla

Viimeiseen pisaraan Internet Movie Databasessa (IMDb.com) (englanniksi)
Varaslampi (Mäntyharju)

| Varaslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°25′11″N, 26°36′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Tarhaveteen 
Taajamat:  Koirakivi
Järvinumero:  14.913.1.042
Mittaustietoja
Pinnankorkeus:  80,7 m  
Pituus:  1 km  
Leveys:  570 m  
Rantaviiva:  3,326 km  
Pinta-ala:  33,929 ha  
Saaria:  4 
 fiVaraslampi 
Varaslampi on Etelä-Savossa Mäntyharjulla Koirakiven lähellä sijaitseva lampi.
Maantietoa

Varaslampi on 1,0 kilometriä pitkä, 570 metriä leveä, ja sen pinta-ala on 34 hehtaaria. Se on muodostunut kolmen matalan mäen väliseen painanteeseen. Eteläpuolella kohoaa Lehmojanmäki 15 metrin korkeuteen. Muilla mäillä on peltomaata, joka viettää lampeen päin. Lähellä laskuoja työntyy järvelle kapea koukkumainen niemi. Lammella on kartan mukaan 4 saarta. Suurimman saaren pinta-ala on kartan mukaan alle 0,3 hehtaaria. Muut saaret ovat pieniä luotoja. Sen rantaviivan pituus on 3,3 kilometriä. Järven rannat ovat metsämaata paitsi pohjoisrannoilla ja länsirannoilla, jossa peltomaat uottuvat rannan läheisyyteen. Koirakiven kulmakunta sijaitsee rannasta kilometrin verran luoteeseen päin.
Vesistösuhteet

Varaslampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 80,7 metriä mpy. Siihen on johdetty viisi metsäojaa. Pohjoisrantaan tuleva oja alkaa pohjoisessa Kaakkolammista. Länsirantaan tuleva oja on Pienen Varaslammen ympäröivän koskeikon kuivatusoja. Varaslammen laskuoja alkaa itärannasta ja se laskee 450 metrin päästä Tarhaveden länsirantaan. Laskuojalle kertyy pudotusta metrin verran.
Historiaa

Vuoden 1969 peruskartassa on järveen piirretty vain kaksi suurinta saarta. Järven ympäristön peltoala on säilynyt saman suuruisena, kun vaikka jokin peltopalsta on metsitetty ja uusi raivattu sen tilalle. Maatiloista huolimatta ovat rannat jääneet pitkään autioiksi, mutta seuraavassa vuoden 1996 kartassa on jo kolme ranta-asuntoa ja vuonna 2022 kuusi vapaa-ajan asuntoa.
Wang Tao (pöytätennispelaaja)

| Mitalit> Maa:   Kiina.Miesten pöytätennis. Olympialaiset  | Mitalit> Maa:   Kiina.Miesten pöytätennis. Olympialaiset  | Mitalit> Maa:   Kiina.Miesten pöytätennis. Olympialaiset  | Maa:   Kiina> Miesten pöytätennis. |
| --- | --- | --- | --- |
|  Kultaa | Barcelona 1992 | nelinpeli |  |
|  Hopeaa | Atlanta 1996 | kaksinpeli |  |
|  Hopeaa | Atlanta 1996 | nelinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Chiba 1991 | sekanelinpeli |  |
|  Kultaa | Göteborg 1993 | nelinpeli |  |
|  Kultaa | Göteborg 1993 | sekanelinpeli |  |
|  Kultaa | Tianjin 1995 | nelinpeli |  |
|  Kultaa | Tianjin 1995 | sekanelinpeli |  |
|  Kultaa | Tianjin 1995 | joukkuepeli |  |
|  Kultaa | Manchester 1997 | joukkuepeli |  |
Wang Tao (s. 13. joulukuuta 1967) on kiinalainen pöytätennispelaaja ja seitsemänkertainen maailmanmestari, Barcelonan olympialaisissa Wang voitti nelinpelissä kultaa yhdessä Lu Linin kanssa.
Viron Liberaalidemokraattinen puolue

| Viron liberaalidemokraattinen puolue> ELDP |
| --- | --- |
  
Perustettu:  9. maaliskuuta 1990
Lopetti:  13. marraskuuta 1994
Puheenjohtaja:  Paul-Eerik Rummo
Infobox OKNimi-testi OK: 
Viron liberaalidemokraattinen puolue (vir. Eesti Liberaaldemokraatlik Partei, lyh. ELDP) oli virolainen sosiaalinen liberaali poliittinen puolue  joka perustettiin perustettiin 9. maaliskuuta 1990 Viron ollessa vielä Neuvostoliittoon kuuluva Neuvosto-Viro. Tällöin liberaali kansanpuolue ja vapaa demokraattinen puolue sulautuivat yhteen. Puolue toimi vuosina 1990-1994.
ELDP:lle myönnettiin marraskuussa 1990 Liberaalin Internationalin tarkkailijajäsenyys ensimmäisenä itä-eurooppalaisena puolueena. Puolue oli mukana syyskuun 1992 riigikogun vaaleissa Mart Laarin johtamassa Isänmaa-vaaliliitossa, joka sai 29 paikkaa 101-jäseniseen riigikoguun. Laar muodosti hallituksen marraskuussa ja ELDP:n jäsenistä puheenjohtaja Paul-Eerik Rummo kulttuuriministerinä ja Heiki Kranich valtiovarainministerinä kuuluivat Laarin hallitukseen. He kuitenkin erosivat 14. kesäkuuta 1993 hallituksesta.
Seuraavana vuonna Viron keskuspankin johtaja Siim Kallas johti uuden liberaalien johtaman reformipuolueen syntymistä. ELDP:nkin jäsenet liittyivät tällöin uuteen Viron reformipuolueeseen, joka syntyi 13. marraskuun 1994. Sittemmin reformipuolue nousi hallituspuolueeksi, ja sen edustajista Siim Kallas, Andrus Ansip, Taavi Rõivas ja Kaja Kallas ovat toimineet Viron pääministereinä.
Puheenjohtajat

Paul-Eerik Rummo 1990-1994
Viviane Asseyi

Viviane Asseyi
Viviane Asseyi (s. 20. marraskuuta 1993) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa vuoden 2019 MM-kilpailujen päättyessä 35 ottelua ja tehnyt niissä viisi maalia. Ensimmäisen maaottelunsa hän pelasi vuonna 2013. MM-kilpailuissa 2019 hän pelasi avauskokoonpanossa kahdessa ottelussa ja tuli vaihtopelaajana kentälle yhdessä ottelussa.
Asseyi edustaa seuratasolla Bordeaux'ta. Aiemmin hän on pelannut Rouenissa vuosina 2008–2010, Montpellierissä 2010–2016 ja Marseillessa 2016–2018.
Wang Ruowang

Wang Ruowang (4. helmikuuta 1918 – 19. joulukuuta 2001) oli kiinalainen kirjailija ja toisinajattelija. Wang istui monta kertaa vankilassa, kun arvosteli aikanaan sekä Kiinan Kuomintangin että Kiinan kommunistista hallitusta. Wang vaati uudistuksia ja hallinnon vapautta.
Wang kuului Kiinan kommunistiseen puolueeseen 1937–1957. Wang erotettiin puolueesta 1957 ”oikeistolaisena”. Wang liittyi uudelleen puolueeseen Deng Xiaopingin valtakaudella 1979. Mutta tällä kertaa Deng erotti Wangin puolueesta ”porvarillisena liberaalina”. [lähde? ]